
诪讙讬诇讛 讬讘 注"讗 - 驻讬专讜砖 砖讟讬讬谞讝诇抓

转谞讬讗 谞诪讬 讛讻讬 [砖谞讜讬讛 讘专讬讬讬转讗 讙诐 讻谉 讻讱]: 讜注讜讚 砖谞讛 讗讞专转 诇讘讘诇 诇讛砖诇讬诐 砖讘注讬诐 砖谞讛 讜注诪讚 讚专讬讜砖 讜讛砖诇讬诪讛. 讜讗讞专讬讜 讘讗 讻讜专砖.


讗诪专 专讘讗: 讗祝 讚谞讬讗诇 讟注讛 讘讛讗讬 讞讜砖讘谞讗 [讘讞砖讘讜谉 讝讛], 讚讻转讬讘 [砖谞讗诪专]: "讘砖谞讛 讗讞转 诇诪诇讻讜 讗谞讬 讚谞讬讗诇 讘讬谞转讬 讘住驻专讬诐 诪住驻专 讛砖谞讬诐 讗砖专 讛讬讛 讚讘专 讛' 讗诇 讬专诪讬讛 讛谞讘讬讗 诇诪诇讗讜转 诇讞专讘讜转 讬专讜砖诇讬诐 砖讘注讬诐 砖谞讛" (讚谞讬讗诇 讟, 讘), 诪讚拽讗诪专 [诪诪讛 砖讗诪专] "讘讬谞转讬" 鈥� 诪讻诇诇 讛讚讘专讬诐 讗转讛 诇诪讚 砖讟注讛 拽讜讚诐.


讜诪注讬专讬诐: 诪讻诇 诪拽讜诐 拽砖讜 拽专讗讬 讗讛讚讚讬 [拽砖讬诐 讛驻住讜拽讬诐 讝讛 注诇 讝讛], 砖讛专讬 讘讗讞讚 讻转讬讘 [谞讗诪专]: "诪诇讗转 诇讘讘诇" (讬专诪讬讛讜 讻讟, 讬), 讜讻转讬讘 [讜谞讗诪专] 讘讗讞专: "诇讞专讘讜转 讬专讜砖诇讬诐" (讚谞讬讗诇 讟, 讘)!


讗诪专 专讘讗: 砖讘注讬诐 砖谞讛 "诇诪诇讗讜转 诇讘讘诇" 讛讬讛 鈥� 诇驻拽讬讚讛 讘注诇诪讗 [讘诇讘讚], 诇讗 诇讘谞讬讬谉 讘讬转 讛诪拽讚砖 讗诇讗 诇转讞讬诇转 讛讙讗讜诇讛. 讜讛讬讬谞讜 讚讻转讬讘 [讜讛讜讗 砖谞讗诪专]: "讻讛 讗诪专 讻专砖 诪诇讱 驻专住: 讻诇 诪诪诇讻讜转 讛讗专抓 谞转谉 诇讬 讛' 讗诇讛讬 讛砖诪讬诐 讜讛讜讗 驻拽讚 注诇讬 诇讘谞讜转 诇讜 讘讬转 讘讬专讜砖诇 诐" (注讝专讗 讗, 讙) 讚讘专 讝讛 讛讬讛 讘砖谞转 砖讘注讬诐 诇讘讘诇.


讜讗讙讘 讛讝讻专转 驻住讜拽 讝讛 诪讘讬讗讬诐 诪讛 砖讚专砖 专讘 谞讞诪谉 讘专 专讘 讞住讚讗: 诪讗讬 讚讻转讬讘 [诪讛讜 砖谞讗诪专]: "讻讛 讗诪专 讛' 诇诪砖讬讞讜 诇讻讜专砖 讗砖专 讛讞讝拽转讬 讘讬诪讬谞讜" (讬砖注讬讛讜 诪讛, 讗), 讜讻讬 讻讜专砖 诪砖讬讞 (诪砖讜讞 讘砖诪谉 讛诪砖讞讛) 讛讬讛? 讗诇讗 讗诪专 诇讜 讛拽讚讜砖 讘专讜讱 讛讜讗 诇诪砖讬讞: 拽讜讘诇 讗谞讬 诇讱 (诇驻谞讬讱) 注诇 讻讜专砖, 讜爪专讬讱 诇讛讘讬谉 讗转 讛驻住讜拽 讻讱: "讻讛 讗诪专 讛' 诇诪砖讬讞讜" 讜诪讛 讗诪专 诇讜 诇诪砖讬讞 鈥� 讛专讬 讗谞讬 诪住驻专 诇讱 注诇 讻讜专砖, 砖讗谞讬 讗诪专转讬: 讛讜讗 讬讘谞讛 讗转 讘讬转讬 讜讬拽讘抓 讙诇讬讜转讬 诪诪砖, 讜讛讜讗 诇讗 注砖讛 讻谉, 讗诇讗 讜讛讜讗 讗诪专: "诪讬 讘讻诐 诪讻诇 注诪讜 讜讬注诇 诇讬专讜砖诇讬诐" (注讝专讗 讗, 讙) 砖谞转谉 专砖讜转 诇注诇讜转 讜诇讗 注砖讛 讬讜转专 诪讝讛.


讗 讜砖讜讘 讞讜讝专讬诐 诇驻讬专讜砖 讛诪讙讬诇讛, 谞讗诪专 讘讛: "讞讬诇 驻专住 讜诪讚讬 讛驻专转诪讬诐" (讗住转专 讗, 讙), 讜讻转讬讘 [讜谞讗诪专]: "诇诪诇讻讬 诪讚讬 讜驻专住" (讗住转专 讬, 讘), 诪讚讜注 讘驻住讜拽 讗讞讚 谞住诪讻讜 讛驻专转诪讬诐 (砖讛诐 讛砖专讬诐) 诇诪讚讬, 讻讗讬诇讜 讘讬讚讬 讛诪讚讬讬诐 讛讬讜 转驻拽讬讚讬 讛砖专讬诐, 讜讗讬诇讜 讘驻住讜拽 讛讗讞专 谞住诪讻讛 讛诪诇讜讻讛 诇诪讚讬? 讗诪专 专讘讗: 讛转驻拽讬讚讬诐 讛诇诇讜 讗讻谉 诇讗 讛讬讜 拽讘讜注讬诐 讘讬讚讬 注诐 诪住讜讬讬诐, 讗诇讗 讗转谞讜讬讬 讗转谞讜 讘讛讚讚讬 [讛转谞讜 砖谞讬 讛注诪讬诐, 讛驻专住讬 讜讛诪讚讬, 讝讛 注诐 讝讛]: 讗讬 诪讬谞谉 诪诇讻讬 [讗诐 诪讗讬转谞讜 讬讛讬讜 讛诪诇讻讬诐] 鈥�/span> 诪讬谞讬讬讻讜 讗讬驻专讻讬 [讬讛讬讜 诪讻诐 讛砖专讬诐] 讜讗讬 诪讬谞讬讬讻讜 诪诇讻讬 [讜讗诐 诪讻诐 讬讛讬讜 讛诪诇讻讬诐] 鈥� 诪讬谞谉 讗讬驻专讻讬 [诪讗讬转谞讜 讬讛讬讜 讛砖专讬诐].


谞讗诪专 讘诪讙讬诇讛: "讘讛专讗转讜 讗转 注砖专 讻讘讜讚 诪诇讻讜转讜 讜讗转 讬拽专 转驻讗专转 讙讚讜诇转讜" (讗住转专 讗, 讚), 讗诪专 专' 讬讜住讬 讘专 讞谞讬谞讗: 诪诇诪讚 砖诇讘砖 讗讞砖讜专讜砖 讘讙讚讬 讻讛讜谞讛, 讜讛专讗讬讛 诇讻讱: 讻转讬讘 讛讻讗 [谞讗诪专 讻讗谉]: "讬拽专 转驻讗专转 讙讚讜诇转讜" 讜讻转讬讘 讛转诐 [讜谞讗诪专 砖诐] 讘讘讙讚讬 讻讛讜谞讛: "诇讻讘讜讚 讜诇转驻讗专转" (砖诪讜转 讻讞, 讘), 讛专讬 砖讘讙讚讬 讻讛讜谞讛 讛诐 "转驻讗专转" 诇诇讜讘砖讬讛诐.


谞讗诪专 讘诪讙讬诇讛: "讜讘诪诇讜讗转 讛讬诪讬诐 讛讗诇讛 注砖讛 讛诪诇讱 诇讻诇 讛注诐 讛谞诪爪讗讬诐 讘砖讜砖谉 讛讘讬专讛 诪砖转讛" (讗住转专 讗, 讛), 专讘 讜砖诪讜讗诇 谞讞诇拽讜 讘讚讘专: 讞讚 [讗讞讚 诪讛诐] 讗诪专: 注讬转讜讬 讛诪砖转讛 砖注专讱 讗讞砖讜专讜砖 诇讘谞讬 砖讜砖谉 讛讘讬专讛, 诪讜专讛 注诇 讻讱 砖诪诇讱 驻讬拽讞 讛讬讛, 讜讞讚 [讜讗讞讚 诪讛诐] 讗诪专: 讚讜讜拽讗 诪讚讘专 讝讛 注爪诪讜 谞专讗讛 砖诪诇讱 讟讬驻砖 讛讬讛. 诪讗谉 讚讗诪专 [诪讬 砖讗讜诪专] 讻讬 讚讘专 讝讛 诪讜专讛 注诇 讻讱 砖诪诇讱 驻讬拽讞 讛讬讛, 住讘讜专 讛讜讗 砖砖驻讬专 注讘讚 讚拽专讬讘 专讞讬拽讗 讘专讬砖讗 [讟讜讘 注砖讛 砖拽讬专讘 讗转 讛专讞讜拽讬诐 诪诪谞讜 转讞讬诇讛], 讚讘谞讬 诪讗转讬讛 讻诇 讗讬诪转 讚讘注讬 诪驻讬讬住 诇讛讜 [砖讘谞讬 注讬专讜 讻诇 讝诪谉 砖讬专爪讛 讬驻讬讬住 讗讜转诐] 讜诇讻谉 爪专讬讱 诇讻讘讚 讜诇驻讬讬住 转讞讬诇讛 讗转 讛专讞讜拽讬诐, 讜诪讗谉 讚讗诪专 [讜诪讬 砖讗讜诪专] 砖讟讬驻砖 讛讬讛 鈥�/b> 住讘讜专 讛讜讗 讚讗讬讘注讬 诇讬讛 诇拽专讜讘讬 讘谞讬 诪讗转讬讛 讘专讬砖讗 [砖爪专讬讱 讛讬讛 诇拽专讘 讗转 讘谞讬 注讬专讜 转讞讬诇讛] 讚讗讬 诪专讚讜 讘讬讛 讛谞讱, 讛谞讬 讛讜讜 拽讬讬诪讬 讘讛讚讬讛 [砖讗诐 讬诪专讚讜 讘讜 讗诇讛 讛专讞讜拽讬诐, 讛专讬 讗诇讛 讛拽专讜讘讬诐 讬注诪讚讜 注诪讜] 讜讗诐 讬讛讬讛 诇讛讬驻讱, 讛专讬 讬讗讘讚 讘讬谞转讬讬诐.


砖讗诇讜 转诇诪讬讚讬讜 砖诇 专' 砖诪注讜谉 讘专 讬讜讞讗讬: 诪驻谞讬 诪讛 谞转讞讬讬讘讜 砖讜谞讗讬讛谉 砖诇 讬砖专讗诇 (讘诇砖讜谉 谞拽讬讛, 讻诇讜诪专: 讬砖专讗诇) 砖讘讗讜转讜 讛讚讜专 讻诇讬讛 注讚 砖谞讙讝专讛 注诇讬讛诐 讙讝讬专讛 讝讜? 讗诪专 诇讛诐: 讗诪专讜 讗转诐. 讗诪专讜 诇讜: 诪驻谞讬 砖谞讛谞讜 诪住注讜讚转讜 砖诇 讗讜转讜 专砖注 讗讞砖讜专讜砖, 讜讗讻诇讜 讘讛 讚讘专讬诐 讗住讜专讬诐. 讗诪专 诇讛诐: 讗诐 讻谉 爪专讬讱 讛讬讛 诇讛讬讜转 讛注讜谞砖 砖讗诇讛 砖讘砖讜砖谉 砖讛砖转转驻讜 讘住注讜讚讛 鈥� 讬讛专讙讜, 讗讘诇 讗诇讛 砖讘讻诇 讛注讜诇诐 讻讜诇讜 砖诇讗 讛砖转转驻讜 讘讛 讗诇 讬讛专讙讜! 讗诪专讜 诇讜: 讗诪讜专 讗转讛! 讗诪专 诇讛诐: 诪驻谞讬 砖讛砖转讞讜讜 诇爪诇诐 砖注砖讛 谞讘讜讻讚谞爪专, 砖诪住讜驻专 砖讘谞讬 讻诇 讛注讜诇诐 讛砖转讞讜讜 诇讜, 讞讜抓 诪讞谞谞讬讛 诪讬砖讗诇 讜注讝专讬讛.


讗诪专讜 诇讜: 讗诐 讻谉, 砖注讘讚讜 注讘讜讚讛 讝专讛 讜讻讬 诪砖讜讗 驻谞讬诐 讬砖 讘讚讘专 砖讘讻诇 讝讗转 讘住讜驻讜 砖诇 讚讘专 谞注砖讛 诇讛诐 谞住 讜谞讬爪诇讜? 讗诪专 诇讛诐: 讛诐 诇讗 注砖讜 注讘讜讚讛 讝专讛 讗诇讗 诇驻谞讬诐 (诇诪专讗讬转 讛注讬谉) 注砖讜 讻讚讘专 讛诪诇讱 讜讛砖转讞讜讜 鈥� 讗祝 讛拽讚讜砖 讘专讜讱 讛讜讗 诇讗 注砖讛 注诪讛谉 讗诇讗 诇驻谞讬诐, 砖讛专讬 诇讗 讛讬讛 讝讛 讗诇讗 讗讬讜诐 讘诇讘讚 讜讘住讜驻讜 砖诇 讚讘专 讘讟诇讛 讛讙讝讬专讛. 讜讛讬讬谞讜 讚讻转讬讘 [讜讝讛讜 砖谞讗诪专]: "讻讬 诇讗 注谞讛 诪诇讘讜" (讗讬讻讛 讙, 诇讙) 讗诇讗 诇诪专讗讬转 讛注讬谉.


讜注讜讚 谞讗诪专 讘诪讙讬诇讛: "讘讞爪专 讙谞转 讘讬转谉 讛诪诇讱" (讗住转专 讗, 讛), 专讘 讜砖诪讜讗诇 谞讞诇拽讜 讘讚讘专, 讞讚 [讗讞讚 诪讛诐] 讗诪专 砖讛讬讜 讘诪拽讜诪讜转 砖讜谞讬诐, 砖诪讬 砖讛讬讛 诇驻讬 诪注诇转讜 专讗讜讬 诇讞爪专 鈥� 讛讘讬讗讜 讗讜转讜 诇讞爪专, 讜讛专讗讜讬 诇讙讬谞讛 鈥� 讛讘讬讗讜 讗讜转讜 诇讙讬谞讛, 讛专讗讜讬 诇讘讬转谉 鈥� 诇讘讬转谉. 讜讞讚 [讜讗讞讚 诪讛诐] 讗诪专: 讛讜砖讬讘谉 讘讞爪专 讜诇讗 讛讞讝讬拽转谉, 砖讛讬讜 诪专讜讘讬诐 讜诇讗 讛住驻讬拽 讛诪拽讜诐, 讜诇讻谉 讛讜砖讬讘诐 讘讙讬谞讛 讜讗祝 讝讜 诇讗 讛讞讝讬拽转谉, 注讚 砖讛讻谞讬住谉 诇讘讬转谉 讜讛讞讝讬拽转谉. 讜讗讬诇讜 讘诪转谞讬转讗 转谞讗 [讘讘专讬讬转讗 砖谞讛] 讻讚讬 诇讛住讘讬专: 讛讜砖讬讘谉 讘讞爪专 讜驻转讞 诇讛诐 砖谞讬 驻转讞讬诐, 讗讞讚 诇讙讬谞讛 讜讗讞讚 诇讘讬转谉 讜讻讱 诪转拽讬讬诐 讛驻住讜拽 讘诪诇讜讗讜.


谞讗诪专 讘诪讙讬诇讛: "讞讜专 讻专驻住 讜转讻诇转" (讗住转专 讙, 讜). 讜砖讗诇讜: 诪讗讬 [诪讛讜] "讞讜专"? 专讘 讗诪专: 讗专讬讙 讛注砖讜讬 讞专讬 讞专讬 [讞讜专讬诐 讞讜专讬诐] 讻诪讬谉 转讞专讛, 讜砖诪讜讗诇 讗诪专: 诪讬诇转 诇讘谞讛 [爪诪专 诇讘谉 谞拽讬] 讛爪讬注 诇讛诐, 讜"讞讜专" 诪诇砖讜谉 讞讬讜讜专 鈥� 诇讘谉. "讻专驻住" 鈥� 讗诪专 专' 讬讜住讬 讘专 讞谞讬谞讗: 驻讬专讜砖 讛讘讬讟讜讬 讛讜讗 讻专讬诐 砖诇 驻住讬诐.


谞讗诪专: "注诇 讙诇讬诇讬 讻住祝 讜注诪讜讚讬 砖砖 诪讟讜转 讝讛讘 讜讻住祝" (讗住转专 讙, 讜), 转谞讬讗 [砖谞讜讬讛 讘专讬讬转讗], 专' 讬讛讜讚讛 讗讜诪专: 讛专讗讜讬 诇讻住祝 讬砖讘 注诇 诪讬讟转 讻住祝, 讛专讗讜讬 诇讝讛讘 鈥� 诇讝讛讘. 讗诪专 诇讜 专' 谞讞诪讬讛: 讗讬谉 注讜砖讬诐 讻谉, 砖讗诐 讻谉 讗转讛 诪讟讬诇 拽谞讗讛 讘住注讜讚讛 砖诪拽谞讗讬诐 讗诇讛 讘讗诇讛, 讗诇讗, 讛诐 讛诪讬讟讜转 注爪诪谉 讛讬讜 砖诇 讻住祝, 讜专讙诇讬讛谉 砖诇 讝讛讘 讜谞转拽讬讬诐 讘讛谉 "诪讬讟讜转 讝讛讘 讜讻住祝" 讘讬讞讚.


谞讗诪专 砖诐: "讘讛讟 讜砖砖" (讗住转专 讙, 讜). 讗诪专 专讘 讗住讬: "讘讛讟" 鈥� 谞讚专砖 讻诪讜 讘讞讟, 讗诇讜 讗讘谞讬诐 砖诪转讞讜讟讟讜转 注诇 讘注诇讬讛谉, 讗讘谞讬诐 讬拽专讜转 砖讙讜专诪讜转 诇讘注诇讬讛谉 砖讬讞讟讟讜 讜讬讞驻砖讜 讗讞专讬讛谉, 讜讬砖诇诪讜 转诪讜专转谉 讛讜谉 专讘. 讜讻谉 讛讜讗 讗讜诪专 讻讬讜爪讗 讘讜 注诇 讙讚讜诇转 讬砖专讗诇 诇注转讬讚, 砖讬讛讬讜 讘注讬谞讬 讛注诪讬诐 讻"讗讘谞讬 谞讝专 诪转谞讜住住讜转 注诇 讗讚诪转讜" (讝讻专讬讛 讟, 讟讝), 讜诪砖诪注讜转 讛讘讬讟讜讬 "诪转谞讜住住讜转" 讛讜讗 诪诇砖讜谉 谞住讬讜谞讜转, 诇讜诪专, 砖讗讘谞讬诐 讬拽专讜转 讗讬谞诐 谞诪爪讗讜转 讗诇讗 注诇 讬讚讬 谞住讬讜谞讜转 讜诪讗诪爪讬诐 专讘讬诐.


"讜讚专 讜住讞专转" (讗住转专 讗, 讜), 专讘 讗诪专: "讚专" 驻讬专讜砖讜: 讚专讬 讚专讬 [砖讜专讜转 砖讜专讜转] 诪住讘讬讘, 讜讻谉 驻讬专讜砖 "住讜讞专转", 诪诇砖讜谉 住讞讜专志住讞讜专. 讜砖诪讜讗诇 讗诪专: 讗讘谉 讟讜讘讛 讬砖 讘讻专讻讬 讛讬诐 讜"讚专讛" 砖诪讛, 讜讛讜砖讬讘讛 讘讗诪爪注 住注讜讚讛 讜诪讗讬专讛 讛讬转讛 诇讛诐 讻爪讛专讬诐. (讜"住讜讞专转" 诪诇砖讜谉 住讛专 = 爪讛专). 讚讘讬 [讞讻诐 诪讘讬转 诪讚专砖讜] 砖诇 专' 讬砖诪注讗诇 转谞讗 [砖谞讛], 砖讻讜讜谞转 讛讚讘专 砖拽专讗 讚专讜专 诇讻诇 讘注诇讬 住讞讜专讛 砖讛谞讬讞 诇讛诐 诪谉 讛诪讬住讬诐 ("讚专 讜住讜讞专转").


谞讗诪专: "讜讛砖拽讜转 讘讻诇讬 讝讛讘 讜讻诇讬诐 诪讻诇讬诐 砖讜谞讬诐" (讗住转专 讗, 讝), 讜砖讜讗诇讬诐: 诪讚讜注 谞拽讟 讘诇砖讜谉 "砖讜谞讬诐" 鈥� "诪砖讜谞讬诐" 诪讬讘注讬 诇讬讛 [爪专讬讱 讛讬讛 诇讜 诇讜诪专]! 讗诪专 专讘讗: 讬爪转讛 (讬爪讗讛) 讘转 拽讜诇 讜讗诪专讛 诇讛诐: 专讗砖讜谞讬诐, 讻诇讜诪专: 讘诇砖爪专 讜讗谞砖讬讜, 讻诇讜 诪驻谞讬 砖讛砖转诪砖讜 讘讻诇讬诐 讗诇讛, 讻诇讬 讛诪拽讚砖, 讜讗转诐 砖讜谞讬诐 (讞讜讝专讬诐 讜诪砖转诪砖讬诐) 讘讛诐? 谞讗诪专: "讜讬讬谉 诪诇讻讜转 专讘" (讗住转专 讗, 讝), 讗诪专 专讘: 诪诇诪讚 砖讻诇 讗讞讚 讜讗讞讚 诪讗讜专讞讬 讛诪砖转讛 讛砖拽讛讜 讗讞砖讜专讜砖 讬讬谉 砖讙讚讜诇 (专讘) 讛讬诪谞讜 讘砖谞讬诐, 讻诇讜诪专 讬讬谉 讬砖谉 讘讬讜转专.


谞讗诪专: "讜讛砖转讬讛 讻讚转 讗讬谉 讗谞住" (讗住转专 讗, 讞) 讜砖讜讗诇讬诐: 诪讗讬 [诪讛 驻讬专讜砖] "讻讚转"? 讗诪专 专' 讞谞谉 诪砖讜诐 (讘砖诐) 专' 诪讗讬专: 讻讚转 砖诇 转讜专讛 讛讬转讛 讛砖转讬讛 讻讗谉, 诪讛 讚转 砖诇 转讜专讛, 讘讚讬谞讬 讛拽专讘谞讜转 鈥� 讗讻讬诇讛 砖诇 讛诪讝讘讞 诪专讜讘讛 诪砖转讬讛 砖谞住讻讬 讛讬讬谉 诪讘讞讬谞转 讛讻诪讜转 诪注讟讬诐 讛专讘讛 诪谉 讛拽专讘谉 讜讛诪谞讞讛 鈥� 讗祝 住注讜讚转讜 砖诇 讗讜转讜 专砖注 讛讬转讛 讘讛 讗讻讬诇讛 诪专讜讘讛 诪砖转讬讛.


谞讗诪专: "讗讬谉 讗谞住" 讗诪专 专' 讗诇注讝专: 诪诇诪讚 砖讻诇 讗讞讚 讜讗讞讚 讛砖拽讛讜 诪讬讬谉 诪讚讬谞转讜 砖讬专讙讬砖 注爪诪讜 讻讗讬诇讜 讛讜讗 讘诪讚讬谞转讜 砖诇讜. 谞讗诪专: "诇注砖讜转 讻专爪讜谉 讗讬砖 讜讗讬砖" (讗住转专 讗, 讞), 讗诪专 专讘讗: 讛讻讜讜谞讛 讛讬讗 诇注砖讜转 讻专爪讜谉 诪专讚讻讬 讜讛诪谉, 砖砖谞讬讛诐 讛讬讜 砖专讬 讛诪砖拽讬诐 讘讗讜转讜 诪砖转讛 讜讞诇讜拽转 讛讬讬谉 讛转讘爪注讛 注诇 驻讬讛诐. 讜诪讚讜注 诪驻专砖讬诐 讻讱? 诪专讚讻讬 谞拽专讗 "讗讬砖" 讚讻转讬讘 [砖讻谉 谞讗诪专]: "讗讬砖 讬讛讜讚讬 讛讬讛 讘砖讜砖谉 讛讘讬专讛 讜砖诪讜 诪专讚讻讬 讘谉 讬讗讬专" (讗住转专 讘, 讛), 讜讛诪谉 讗祝 讛讜讗 谞拽专讗 "讗讬砖", 砖讻谉 谞讗诪专: "讗讬砖 爪专 讜讗讜讬讘 讛诪谉 讛专注 讛讝讛" (讗住转专 讝, 讜).


谞讗诪专: "讙诐 讜砖转讬 讛诪诇讻讛 注砖转讛 诪砖转讛 谞砖讬诐 讘讬转 讛诪诇讻讜转 讗砖专 诇诪诇讱 讗讞砖讜专讜砖" (讗住转专 讗, 讟) 讜砖讜讗诇讬诐: 诪讚讜注 注砖转讛 诪砖转讛 讘讘讬转 讛诪诇讻讜转 砖讛讜讗 诇讻讗讜专讛 诪拽讜诐 讛讙讘专讬诐? 讛专讬 "讘讬转 讛谞砖讬诐" 诪讬讘注讬 诇讬讛 [爪专讬讱 讛讬讛 诇讜] 诇讛讬讜转, 砖砖诐 讛讬转讛 爪专讬讻讛 诇注砖讜转 讗转 讛诪砖转讛! 讗诪专 专讘讗: 砖谞讬讛谉 诇讚讘专 注讘讬专讛 谞转讻讜讜谞讜 讻诇讜诪专, 讙诐 讗讞砖讜专讜砖 专爪讛 诇谞讗讜祝 注诐 谞砖讬诐 讜讙诐 讛讬讗 专爪转讛 诇谞讗讜祝 注诐 讙讘专讬诐, 讛讬讬谞讜 讚讗诪专讬 讗讬谞砖讬 [讛讜讗 砖讗讜诪专讬诐 讗谞砖讬诐 讘驻转讙诐 诪拽讜讘诇]: 讗讬讛讜 讘拽专讬 讜讗转转讬讛

